MCOT เคาะบอร์ดใหม่ 7 ราย ฟาก “กังวาน ยอดวิศิษฎ์ศักดิ์” นั่งประธานกรรมการตรวจสอบ
MCOT เคาะบอร์ดใหม่ 7 ราย ฟาก "กังวาน ยอดวิศิษฎ์ศักดิ์" นั่งประธานกรรมการตรวจสอบ
27 พ.ย. 2563

บริษัท อสมท จำกัด (มหาชน) หรือ MCOT เปิดเผยข้อมูลผ่านระบบสานสนเทศตลาดหลักทรัพย์แห่งประเทศไทย (SET) ระบุว่า ด้วยคณะกรรมการบริษัทฯ ในการประชุมครั้งที่ 17/2563 วันที่ 26 พฤศจิกายน 2563 มีมติดังนี้
1. เลือกตั้งกรรมการแทนกรรมการที่ลาออกจากตำแหน่งก่อนครบวาระ ดังนี้
1) นายไพบูลย์ ศิริภาณุเสถียร เป็นกรรมการอิสระแทน นายมารุต บูรณะเศรษฐกุล โดยจะดำรงตำแหน่งไปจนถึงการประชุมสามัญผู้ถือหุ้นของบริษัทฯ ประจำปี 2565
2) นายประเวศ อรรถศุภผล เป็นกรรมการอิสระแทน นายธนาวัฒน์ สังข์ทอง โดยจะดำรงตำแหน่งไปจนถึงการประชุมสามัญผู้ถือหุ้นของบริษัทฯ ประจำปี 2565
3) ผศ.ประเสริฐ อัครประถมพงศ์ เป็นกรรมการอิสระแทน ศาสตราจารย์ปาริชาต สถาปิตานนท์ โดยจะดำรงตำแหน่งไปจนถึงการประชุมสามัญผู้ถือหุ้นของบริษัทฯ ประจำปี 2564
2. แต่งตั้งคณะกรรมการตรวจสอบ ดังนี้
1) ผศ.กังวาน ยอดวิศิษฎ์ศักดิ์ เป็นประธานกรรมการ วาระการดำรงตำแหน่งคงเหลือ 5 เดือน
2) นายไพบูลย์ ศิริภาณุเสถียร เป็นกรรมการ วาระการดำรงตำแหน่งคงเหลือ 1 ปี 5 เดือน
3) นายประเวศ อรรถศุภผล เป็นกรรมการ วาระการดำงตำแหน่งคงเหลือ 1 ปี 5 เดือน
4) ผู้ช่วยกรรมการผู้อำนวยการใหญ่ สำนักตรวจสอบภายใน เป็นเลขานุการ โดยให้มีขอบเขตหน้าที่และความรับผิดชอบของคณะกรรมการตรวจสอบตามกฎบัตรว่าด้วยการตรวจสอบภายในของคณะกรรมการตรวจสอบ
ทั้งนี้ มีผลตั้งแต่วันที่ 26 พฤศจิกายน 2563 เป็นต้นไป